**GAIRĖS DĖL PROJEKTO KOMUNIKACIJOS PLANO RENGIMO IR ĮGYVENDINIMO**

1. **Bendrosios nuostatos**
   1. Komunikacija tai neatsiejama kiekvieno projekto įgyvendinimo dalis. Projekto vykdytojas ir partneriai turi užtikrinti, kad informacija apie projektą pasiektų kuo didesnę visuomenės dalį atitinkamu teritoriniu lygmeniu (nacionaliniu, regionų, vietos). Viešinimas padeda užtikrinti paramos skaidrumą, informuoja visuomenę apie Norvegijos finansinį mechanizmą ir teigiamą paramos įtaką projekto vykdytojo veiklai. Įgyvendinant viešinimo ir informavimo apie projektą veiklas, privaloma vadovautis 2014-2021 m. Norvegijos finansinio mechanizmo reglamento 3 priede ir EEE ir Norvegijos finansinių mechanizmų viešinimo vadove[[1]](#footnote-1) nustatytais reikalavimais.
2. **Projekto komunikacijos planas**
   1. Projekto komunikacijos planas yra vienas iš privalomų priedų, pateikiamų kartu su paraiška. Informacija apie numatytas viešinimo ir informavimo apie projektą veiklas gal būti paruošta laisva forma. Projekto viešinimo plano pavyzdys yra pateiktas šių Gairių priede.
   2. Minimali būtina informacija viešinimo plane:
      1. Viešinimo tikslai ir tikslinės grupės.
      2. Viešinimo ir informavimo strategija, informacijos turinys ir komunikacijos priemonės, įskaitant viešinimo ir informavimo veiklas, komunikacijos įrankius, viešinimo ir informavimo veikloms numatytą laikotarpį.
      3. Informacinės veiklos apie projekto įgyvendinimo eigą, pasiekimus ir rezultatus (pavyzdžiui, seminaras ar konferencija skirta suinteresuotiems subjektams, spaudos renginys ar spaudos konferencija, komunikacija apie projekto veiklų pradžią ir (arba) pabaigą). Viešinimo ir informavimo apie projektą veiklos yra proporcingos projekto apimčiai:
         1. Jei projektui skirta paramos suma yra mažesnė nei 500 000 eurų, pakanka įgyvendinti dvi informacines veiklas.
         2. Jei projektui skirta paramos suma yra lygi arba viršija 500 000 eurų, trys informacinės veiklos privalo būti įgyvendintos.
   3. Informacijos apie projektą skelbimas interneto svetainėje:
      1. Jei projektui skirta bendra Norvegijos finansinio mechanizmo lėšų ir bendrojo finansavimo lėšų suma neviršija 150 000 eurų, informacija apie projektą gali būti pateikiama atskiroje projektui skirtoje interneto svetainėje arba projektui skirtuose puslapiuose esamoje projekto vykdytojo ir (ar) partnerio interneto svetainėje lietuvių kalba.
      2. Jei projektui skirta bendra Norvegijos finansinio mechanizmo lėšų ir bendrojo finansavimo lėšų suma yra 150 000 eurų arba didesnė ir (arba) projektas įgyvendinamas su partneriais iš Norvegijos, informacija apie projektą turi būti pristatyta projektui skirtoje interneto svetainėje lietuvių ir anglų kalbomis. Projekto partneris iš Norvegijos turi pristatyti informaciją apie savo įsitraukimą į projektą ir projekto rezultatus savo interneto svetainėje.
      3. Interneto svetainėje privalo būti paskelbta: bendro pobūdžio informacija apie projektą, informacija apie projekto įgyvendinimo eigą, pasiektus rezultatus ir tikslus, bendradarbiavimą su subjektais iš Norvegijos, susijusios nuotraukos, kontaktinė informacija asmens kuriam gali būti adresuojamos užklausos, nuorodos į programą MITA puslapyje ir Norvegijos finansinį mechanizmą, logotipai. Informacija privalo būti nuolat atnaujinama.
   4. Viešinimo strategijos efektyvumo vertinimo priemonės.
   5. Kontaktinė informacija asmens atsakingo už viešinimo plano įgyvendinimą.

**3. Viešinimo plano įgyvendinimas**

* 1. Projekto vykdytojas privalo užtikrinti, kad:
     1. Visos viešinimo plane numatytos viešinimo ir informavimo veiklos bus įgyvendintos iki projekto įgyvendinimo pabaigos.
     2. Viešinimo ir informavimo apie projektą veiksmai ir pasirinktos komunikacijos priemonės yra skirtos pasiekti didžiausią visuomenės informuotumą apie programą ir Norvegijos finansinį mechanizmą.
     3. Projekto partneriai aktyviai prisideda prie informacijos apie projektą ir Norvegijos finansinį mechanizmo viešinimo.
     4. Organizuojant projekto informacines veiklas, yra pateikta aiški ir matoma informacija apie projektui skirtą paramą iš Norvegijos finansinio mechanizmo.
     5. Informacinis stendas yra pastatytas veiklos įgyvendinimo vietoje, jeigu projekto vykdoma veikla yra susijusi su infrastruktūra, statyba ar fizinio objekto pirkimu ir jei tai veiklai skirta bendra viešųjų lėšų (t. y. Norvegijos finansinio mechanizmo lėšų ir (arba) bendrojo finansavimo ir (arba) kitų viešųjų lėšų) suma viršija 50 000 eurų. Informacinis stendas privalo būti pakeistas atminimo lenta iki projekto pabaigos, o jei atminimo lentos išlaidos numatytos projekto biudžete, - ne vėliau kaip iki projekto išlaidų tinkamumo finansuoti termino pabaigos. Atminimo lenta turi būti paruošta laikantis EEE ir Norvegijos finansinių mechanizmų viešinimo vadove nustatytų reikalavimų.
     6. Projekto dalyviai būtų informuoti apie projekto finansavimą iš atitinkamos programos ir Norvegijos finansinio mechanizmo lėšų.
     7. Viešinimo ir informavimo apie projektą veiksmų įgyvendinimo ataskaitos yra teikiamos MITA kartu su tarpinėmis ir galutine ataskaita.
     8. Informacija apie viešinimo ir informavimo apie projektą veiksmus yra papildomai teikiama gavus prašymą iš MITA.
     9. Viešinimo ir informavimo apie projektą priemonės ir viešinimo medžiaga yra parengta laikantis EEE ir Norvegijos finansinių mechanizmų viešinimo vadove nustatytų reikalavimų.

**Viešinimo plano pavyzdys**

*Šiame skyriuje pateikiamas viešinimo plano pavyzdys turėtų būti traktuojamas kaip rekomenduojama bet ne kaip privaloma forma projekto viešinimo planui parengti. Pareiškėjas gali koreguoti ar pritaikyti pavyzdinę formą savo nuožiūra.*

**Viešinimo planas**

1. Bendra informacija
   1. Projekto vykdytojo pavadinimas
   2. Projekto pavadinimas
   3. Projekto kodas
2. Viešinimo tikslai

*Trumpai pristatomi tikslai, kurių bus siekiama. Tikslai privalo prisidėti prie bendro Norvegijos finansinių mechanizmo viešinimo ir informavimo tikslo, pateikto Reglamento 3 priede[[2]](#footnote-2).*

1. Tikslinės grupės

*Nurodomos tikslinės grupės (nacionaliniu, regionų, vietos lygmeniu) į kurias bus nukreiptos viešinimo ir informavimo veiklos. Nurodomi svarbiausi suinteresuoti asmenys.*

1. Informacijos turinys ir pagrindinės žinutės

*Nurodoma kokio pobūdžio informacija bus pristatoma įgyvendinant viešinimo planą ir kokios pagrindinės žinutės bus iškomunikuotos.*

1. Viešinimo strategija

| **Veikla** | **Įrankis** | **Tikslinė grupė** | **Tikslas** | **Laikotarpis** |
| --- | --- | --- | --- | --- |
| *Viešinimo ir informavimo veiklos, kurios bus įgyvendintos siekiant viešinimo plano tikslų.*  *Galimų veiklų pavyzdžiai:*  *1. Informavimas apie galimybes, kurias teikia*  *Norvegijos finansinis mechanizmas ir/ar Programa “Verslo plėtra, inovacijos ir MVĮ”.*  *2. Informavimas apie projektą ir/ar jo įgyvendinimo eigą.*  *3. Informavimas apie paramos teigiamą poveikį projekto vykdytojo veiklai.*  *4. Informavimas apie projekto rezultatus ir pasiekimus.*  *5. Informavimas apie dvišalės partnerystės/ dvišalio bendradarbiavimo pridėtinę vertę.* | *Komunikacijos įrankiai.*  *Galimų komunikacijos įrankių pavyzdžiai: internetinė svetainė, socialinės medijos, tradicinė žiniasklaida (spauda, radijas), informacinės medžiagos (informaciniai lapeliai, brošiūros), informaciniai renginiai, informacinė veikla susijusi su projekto veiklų pradžia ir (arba) pabaiga, mokama rinkodara.* | *Atsižvelgiant į tikslines grupes nurodytas 3 punkte.* | *Atsižvelgiant į tikslus nurodytus 2 punkte.* | *Veiklos įgyvendinimo laikotarpis priklauso nuo veiklos pobūdžio. Tam tikrais atvejais keli mėnesiai, kitais- visas projekto įgyvendinimo laikotarpis gali būti nurodyti kaip veiklos įgyvendinimo laikotarpis.* |

6. Reikalavimų dėl informacijos apie projektą pristatymo interneto svetainėje įgyvendinimas

*Trumpai aprašoma kaip bus įgyvendinti reikalavimai dėl informacijos apie projektą pateikimo interneto svetainėje (t. t. ar informacija bus pateikiama atskiroje projektui skirtoje interneto svetainėje arba projektui skirtuose puslapiuose esamoje projekto vykdytojo ir (ar) partnerio interneto svetainėje; ar informacija bus skelbiama lietuvių ar lietuvių ir anglų kalbomis; kaip dažnai informacija bus atnaujinama).*

1. Viešinimo strategijos efektyvumo vertinimas

*Nurodoma kaip viešinimo ir informavimo veiklų efektyvumas bus vertinamas ir kokios siektinos vertės bus nustatytos.*

|  |  |  |
| --- | --- | --- |
| **Veikla** | **Kas bus matuojama** | **Siektina vertė** |
| Informacinė veikla susijusi su projekto veiklų pabaiga | Dalyvių skaičius |  |
| Informavimas apie projekto įgyvendinimo eigą internatinėje svetainėje | Lankytojų skaičius |  |
| Informavimas apie projektą socialinėse medijose | Naujų sekėjų skaičius/ įsitraukimo rodiklis |  |
| (…) |  |  |

8. Partnerio indelis

*Jeigu projektas yra įgyvendinamas su partneriu (-iais), nurodoma kaip jis (jie) prisidės prie viešinimo ir informavimo reikalavimų įgyvendinimo.*

9. Kontaktinis asmuo

*Pateikiami kontaktiniai duomenys asmens atsakingo už viešinimo plano įgyvendinimą.*

1. <https://eeagrants.org/resources/2014-2021-communication-and-design-manual> [↑](#footnote-ref-1)
2. https://eeagrants.org/resources/regulation-implementation-eea-grants-2014-2021-annex-3-information-and-communication [↑](#footnote-ref-2)